o izvajanju pooblastila za sprejemanje delegiranih aktov, podeljenega Komisiji v skladu z Uredbo (EU) 2015/1017 Evropskega parlamenta in Sveta z dne 25. junija 2015 o Evropskem skladu za strateške naložbe, Evropskem svetovalnem vozlišču za naložbe in Evropskem portalu naložbenih projektov ter o spremembi uredb (EU) št. 1291/2013 in (EU) št. 1316/2013 – Evropski sklad za strateške naložbe, kakor je bila spremenjena z Uredbo (EU) 2017/2396 Evropskega parlamenta in Sveta z dne 13. decembra 2017 o spremembi uredb (EU) št. 1316/2013 in (EU) 2015/1017 v zvezi s podaljšanjem obstoja Evropskega sklada za strateške naložbe ter uvedbo tehničnih izboljšav za ta sklad in Evropsko svetovalno vozlišče za naložbe

POROČILU KOMISIJE EVROPSKEMU PARLAMENTU IN

SVETU

o izvajanju pooblastila za sprejemanje delegiranih aktov, podeljenega Komisiji v skladu z Uredbo (EU) 2015/1017 Evropskega parlamenta in Sveta z dne 25. junija 2015 o Evropskem skladu za strateške naložbe, Evropskem svetovalnem vozlišču za naložbe in Evropskem portalu naložbenih projektov ter o spremembi uredb (EU) št. 1291/2013 in (EU) št. 1316/2013 – Evropski sklad za strateške naložbe, kakor je bila spremenjena z Uredbo (EU) 2017/2396 Evropskega parlamenta in Sveta z dne 13. decembra 2017 o spremembi uredb (EU) št. 1316/2013 in (EU) 2015/1017 v zvezi s podaljšanjem obstoja Evropskega sklada za strateške naložbe ter uvedbo tehničnih izboljšav za ta sklad in Evropsko svetovalno vozlišče za naložbe

1. UVOD

Uredba (EU) 2015/1017 Evropskega parlamenta in Sveta, kakor je bila spremenjena z Uredbo (EU) 2017/2396, vzpostavlja Evropski sklad za strateške naložbe (EFSI), jamstvo EU in jamstveni sklad EU, da bi do konca leta 2020 mobilizirali do 500 milijard EUR dodatnih javnih in zasebnih naložb v realno gospodarstvo za spodbuditev naložb za ustvarjanje delovnih mest.

Za doseganje svojih ciljev Uredba (EU) 2015/1017 Evropskega parlamenta in Sveta v skladu s členom 290 PDEU prenaša na Komisijo pooblastilo za sprejemanje delegiranih aktov v številnih zadevah, navedenih v členu 23(2) Uredbe (EU) 2015/1017 Evropskega parlamenta in Sveta, kakor je bila spremenjena z Uredbo (EU) 2017/2396, ob upoštevanju pogojev iz tega člena.

2. PRAVNA PODLAGA

Člen 7(13) in (14) Uredbe (EU) 2015/1017 Evropskega parlamenta in Sveta, kakor je bila spremenjena z Uredbo (EU) 2017/2396, Komisijo pooblašča za sprejemanje delegiranih aktov pod pogoji iz člena 23. Člen 23 za pet let od 4. julija 2015 na Komisijo prenaša pooblastilo za sprejemanje delegiranih aktov o tam navedenih zadevah. Poleg tega Komisiji nalaga obveznost priprave poročila o prenesenem pooblastilu najpozneje devet mesecev pred koncem petletnega obdobja.

Prenos pooblastila se samodejno podaljšuje za enako dolga obdobja, razen če Evropski parlament ali Svet temu podaljšanju nasprotuje najpozneje tri mesece pred koncem vsakega obdobja.

Pooblastilo za sprejemanje delegiranih aktov je na Komisijo prenešeno pod pogoji iz člena 23 Uredbe (EU) 2015/1017. Evropski parlament ali Svet ga lahko kadar koli prekliče.

Uredba (EU) 2015/1017 pooblašča Komisijo za sprejemanje delegiranih aktov o naslednjih zadevah:

a)za spremembo nebistvenih elementov oddelkov 6 do 8 naložbenih smernic iz Priloge II k Uredbi (EU) 2015/1017, ne da bi se v celoti črtal kateri koli oddelek. Ti delegirani akti se pripravijo v tesnem dialogu z EIB (člen 7(13) Uredbe (EU) 2015/1017, kakor je bila spremenjena z Uredbo (EU) 2017/2396);

b)za dopolnitev Uredbe (EU) 2015/1017 z vzpostavitvijo preglednice kazalnikov, ki jih bo naložbeni odbor uporabil za zagotovitev neodvisne in pregledne ocene potencialne in dejanske uporabe jamstva EU. Ti delegirani akti se pripravijo v tesnem dialogu z EIB (člen 7(14) Uredbe (EU) 2015/1017, kakor je bila spremenjena z Uredbo (EU) 2017/2396).

Komisija takoj po sprejetju delegiranega akta o njem sočasno uradno obvesti Evropski parlament in Svet (člen 23(3) Uredbe (EU) 2015/1017).

V skladu s členom 23(4) Uredbe (EU) 2015/1017 začne delegirani akt, sprejet v skladu s členom 7(13), veljati le, če niti Evropski parlament niti Svet ne nasprotuje delegiranemu aktu v roku enega meseca od uradnega obvestila Evropskemu parlamentu in Svetu o tem aktu ali če sta pred iztekom tega roka tako Evropski parlament kot Svet obvestila Komisijo, da mu ne bosta nasprotovala. Ta rok se na pobudo Evropskega parlamenta ali Sveta podaljša za en mesec.

V skladu s členom 23(5) Uredbe (EU) 2015/1017 začne delegirani akt, sprejet v skladu s členom 7(14), veljati le, če niti Evropski parlament niti Svet ne nasprotuje delegiranemu aktu v roku treh tednov od uradnega obvestila Evropskemu parlamentu in Svetu o tem aktu ali če sta pred iztekom tega roka tako Evropski parlament kot Svet obvestila Komisijo, da mu ne bosta nasprotovala. Ta rok se na pobudo Evropskega parlamenta ali Sveta podaljša za tri tedne.